बच्चों में वैज्ञानिक क्षमता का विकास करें शिक्षक
जवाहरलालनेहरू राष्ट्रीय विज्ञान, गणित एवं पर्यावरण प्रदर्शनी के जिलास्तरीय आयोजन को लेकर गणित और विज्ञान शिक्षकों के लिए उन्मुखीकरण कार्यशाला का आयोजन सोमवार को हुआ। प्राथमिक शिक्षक प्रशिक्षण महाविद्यालय में आयोजित कार्यशाला का उदघाटन डीईओ नीरू पुष्पा टोप्पो ने किया। उन्होंने कहा कि बच्चों में जन्मजात वैज्ञानिक दृष्टि होती और इस क्षमता का विकास करने में शिक्षकों की भूमिका महत्वपूर्ण है। उन्होंने विज्ञान प्रदर्शनी में ऐसे मॉडल प्रस्तुत करने की अपील की जिनसे समाज की समस्याओं का समाधान हो सके। विशिष्ट अतिथि सोहन बड़ाईक ने कहा कि मॉडल ऐसे हों जिनसे मनुष्य के अलावा अन्य जीव जंतुओं की भी भलाई हो सके।
कृषि के क्षेत्र में क्रांतिकारी बदलाव लाने पर जोर दिया। ब्रिलिएंट हाईस्कूल के प्राचार्य गोरखनाथ सिंह ने कहा कि सिमडेगा में बाल वैज्ञानिकों की कमी नहीं है। इन्हें समुचित प्रोत्साहन और मार्गदर्शन की आवश्यकता है। डॉ. दिलीप रवानी ने विषय वस्तु के बारे में जानकारी दी। उन्होंने बताया कि यह प्रदर्शनी एनसीईआरटी की ओर से आयोजित की जाती है। प्रदर्शनी के प्रमुख विषय स्वास्थ्य, उद्योग, परिवहन एवं संचार, चिरस्थायी वातावरण के लिए नवीनीकृत संसाधनों में नवाचार, खाद्य उत्पादन एवं खाद्य सुरक्षा में नवाचार, दैनिक जीवन में गणित की गणितीय समाधान के बारे में जानकारी दी गई। विज्ञान प्रदर्शनी का आयोजन 16 मार्च को होगा। एसएस प्लस टू उवि कोलेबिरा की शिक्षिका ममता कंडुलना, सेंट मेरीज उवि के शिक्षक अनुज बख्शी, राउत्क्रउवि जोकबहार के संजय कुमार, प्रोजेक्ट बालिका उवि बानो के स्मिथ सोनी ने भी विचार व्यक्त किए। इस मौके पर एसएस प्लस टू उवि सिमडेगा के प्राचार्य एलिशा साेरेंग, निशित कुमार, सुकरा उरांव, गीता कुमारी, फुलमनी लकड़ा, अमरेंद्र कुमार सिंह, मणी कुमार साहू आदि मौजूद थे।
hin_Deva hin_Deva hin_Deva